Kongresi për prerjen e ndihmave Egjiptit
Janë shtuar zërat në Kongres që kërkojnë pezullimin e ndihmave amerikane pas veprimeve të fundit të autoriteteve të përkohëshme egjiptiane
Një numër gjithnjë e më i madh ligjvënësish amerikanë kanë bërë thirrje për prerjen e ndihmave amerikane për Egjiptin. Ligjvënësit amerikanë shfrytëzuan median për të shprehur shqetësimin e tyre, ndërkohë që qeveria e përkohëshme e Egjiptit po shqyrton mundësinë për të nxjerrë jashtë ligji Vëllazërinë Myslimane, e cila kërkon kthimin në post të Presidentit të rrëzuar Mohamed Morsi. Muajin e kaluar, senatorët republikanë John McCain dhe Kelly Ayotte ndihmuan për të rrëzuar një mocion që kërkonte pezullimin e ndihmave amerikane për Egjiptin. Dje u duk qartë se të dy ata kishin ndërruar mendim. Në komentet për emisionin të rrjetit NBC, Senatorja Ayotte tha se vazhdimi i ndihmave po i dërgon mesazhin e gabuar ushtrisë egjiptiane pas një javë gjakderdhjeje: Po në të njëjtin emision televiziv, Senatori demokrat Jack Reed tha se ngjarjet e fundit në Egjipt kërkojnë një ndryshim të politikave amerikane për ndihmat. Por ai theksoi se Shtetet e Bashkuara duhet të vazhdojnë të jenë të angazhuara me Egjiptin. Ndërkaq, Sekatori republikan Bob Corker tha se beson që kërkohet një analizë e politikave të ndihmave amerikane dhe një kufizim i këtyre ndihmave. Por ai shtoi se Shtetet e Bashkuara nuk duhet të harrojnë interesat jetike në Egjipt dhe Lindjen e Mesme: Zoti Corker i bëri komentet në emisionin të rrjetit ABC. Ligji amerikan kërkon pezullimin e ndihmave ushtarake pas një grushti shteti, por administrata e zotit Obama nuk e ka përdorur këtë term për të përshkruar rrëzimin e zotit Morsi. Po në komentet për emisionin , ligjvënësi Eliot Engel tha se Egjipti mbetet një vend i rëndësishëm dhe se Shtetet e Bashkuara nuk duhet të nxitohen për të anuluar ndihmat.